Magny-Cours. Ferrari täytti viime viikonloppuna 60 vuotta, mutta uutiset Maranellon viikonlopun alla olivat kaikkea muuta kuin juhlaa.
Ferrari joutui myöntämään, että talli on jättänyt poliisille tutkintapyynnön tallin työntekijää Nigel Stepneyta vastaan. "Kyse on hänen käytöksestään", oli tallin lyhyt kommentti asiaan. Näin epämääräisen määritelmän jälkeen oli selvää, että spekulaatio asian ympärillä kiihtyisi.